มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน จังหวัดสงขลา 27-29 มกราคมนี้
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ SME D Bank เปิดเผยว่า SME D Bank เป็นหนึ่งในเจ้าภาพร่วม จัดงานมหกรรมร่วมใจแก้หนี้ฯ สัญจร ครั้งที่ 5 ณ จังหวัดสงขลาระหว่างวันที่ 27-29 มกราคม 2566 โดยครั้งนี้ได้เตรียมมาตรการช่วยเหลือผู้ประกอบการเอสเอ็มอีอย่างครบถ้วน เช่น พักเงินต้น ลดค่างวด ขยายเวลาผ่อนชำระ และปรับโครงสร้างหนี้ พร้อมสินเชื่อ SMEs Re-Start สนับสนุนเอสเอ็มอีพลิกฟื้นธุรกิจ สินเชื่อ SME D พร้อมครอบคลุมทุกความต้องการทุกกลุ่มธุรกิจ และสินเชื่อ BCG Loan ยกระดับธุรกิจสู่ BCG Model นอกจากนี้ ยังมีบริการด้านการพัฒนาช่วยยกระดับธุรกิจ เพิ่มศักยภาพกิจการ ให้คำปรึกษาธุรกิจโดยโค้ชมืออาชีพ และแคมเปญพิเศษภายในงานจำนวนมาก ผู้สนใจสามารถเข้าร่วมงานได้ ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อำเภอหาดใหญ่ จังหวัดสงขลา ระหว่างวันที่ 27-29 มกราคม 2566